Chiêu Từ Thánh Hiến Hoàng hậu
Chú thích

1 2 3 4 5 6 7 8 9 10 11 12 13 14  Tống sử, quyển 243.
↑  Tục tư trị thông giám, quyển 109
↑  《續資治通鑑長編*卷四百七十九》: 「...皇后曾祖贈太師孟元追封溫國公，曾祖母贈舒國太夫人範氏改蔡國。祖贈檢校太傅、安化軍節度使孟隨改淮康軍節度使、開府儀同三司，祖母贈潭國太夫人張氏改定國，贈隨國太夫人劉氏改潞國。父榮州刺史、提舉中太一宮兼集禧觀公事孟在加輕車都尉，食邑五百戶，母榮國夫人王氏追封慶國夫人。」
↑  Nguyên văn: 孟氏子能執婦禮，宜正位中宮
↑  《續資治通鑑長編*卷四百七十二》: 樞密院再對，太皇太后問忠彥等亦聞孟家子細否？對曰：「孟在善人小官，門戶靜，別無事。」又宣諭曰：「不欲選於貴戚家，政恐其驕，驕即難教。」忠彥曰：「如孟在等人家自應不驕，亦須易教。不在富貴中生，則必謹畏。」太皇太后曰：「然。」時二月乙卯也。（二月二日乙卯。）及是月甲寅，太皇太后又宣諭：「孟家女入內能執婦禮，可降制立為皇后。」大防奏曰：「當擇日。」應曰：「今日明日皆好，只就明日降制。」王岩叟曰：「太皇太后宜降一手書付學士院，庶於事體為順。」從之。又語及賜予後家故事，大防曰：「漢時賜予厚。」應曰：「漢時遠，且說唐時。」大防曰：「唐時不見。」又問本朝，大防曰：「有之。但都無文字，必是出於內庫。若不賜予，必作債。」應曰：「曹琮向日還債極多。」琮，光獻叔父也。退聚都堂，召範百祿、梁燾，諭以今日降手書及於制中，要見奉母命之意，又令國史院檢孟元傳送學士院。乃擬手書草□進入。初欲就丙辰降手書，以皇帝本命，遂改用戊午。手書曰：「吾近以皇帝年長，中宮未建，歷選諸臣之家，參求賢德。故馬軍都虞候、贈太尉孟元孫女，閥閱之後，以禮自持，天姿端靖，雅合法相，宜立為皇后。付學士院降制施行，其他典禮並依已降指揮。」（不勘婚事，實錄略載於六年八月二日，今取王岩叟系年錄刪潤編入，可見朝廷議論之難，非一二日而成也。呂大防言仁宗不勘婚及陳子城事、太皇太后悔問田家事，皆在六年八月二十二日。大防又言要門閥並要勘婚恐難得，在六年十二月二十六日。宣諭得孟氏女及大防等議更不勘婚，在七年二月二日。宣諭立後在四月初二日。今並書於四月二日，惟始得孟氏女宣諭仍著其月日。）
↑  《宋史·卷二百四十三·列傳第二·后妃傳下·昭慈孟皇后》: 初，哲宗既長，宣仁高太后曆選世家女百余入宮。后年十六，宣仁及欽聖向太后皆愛之，教以女儀。元祐七年，諭宰執：「孟氏子能執婦禮，宜正位中宮。」命學士草制。又以近世禮儀簡略，詔翰林、台諫、給舍與禮官議冊后六禮以進。
↑  Tục tư trị thông giám, quyển 82
↑  《宋史·卷二百四十三·列傳第二·后妃傳下·昭慈孟皇后》: 帝親禦文德殿冊為皇后。宣仁太后語帝曰：「得賢內助，非細事也。」進后父閤門祗候在為宗儀使、榮州刺史，母王氏華原郡君。
↑  《宋史·卷二百四十三·列傳第二·后妃傳下·昭慈孟皇后》: 久之，劉婕妤有寵。紹聖三年，后朝景靈宮，訖事，就坐，諸嬪禦立侍，劉獨背立簾下，后閤中陳迎兒呵之，不顧，閤中皆忿。冬至日，會朝欽聖太后于隆祐宮，后御坐未髹金飾，宮中之制，惟后得之。婕妤在他坐，有慍色，從者為易坐，制與后等。眾弗能平，因傳唱曰：「皇太后出！」后起立，劉亦起，尋各復其所，或已撤婕妤坐，遂僕於地。懟不復朝，泣訴於帝。內侍郝隨謂婕妤曰：「毋以此戚戚，願為大家早生子，此坐正當為婕妤有也。」
↑  Tục tư trị thông giám, quyển 84
↑  《宋史·卷二百四十三·列傳第二·后妃傳下·昭慈孟皇后》: 會后女福慶公主疾，后有姊頗知醫，嘗已后危疾，以故出入禁掖。公主藥弗效，持道家治病符水入治。后驚曰：「姊甯知宮中禁嚴，與外間異邪？」令左右藏之；俟帝至，具言其故。帝曰：「此人之常情耳。」后即藝符於帝前。宮禁相汀傳，厭魅之端作矣。未幾，后養母聽宣夫人燕氏、尼法端與供奉官王堅為后禱祠。事聞，詔入內押班梁從政、管當禦藥院蘇珪，即皇城司鞫之，捕逮宦者、宮妾幾三十人，搒掠備至，肢體毀折，至有斷舌者。獄成，命侍御史董敦逸覆錄，罪人過庭下，氣息僅屬，無一人能出聲者。敦逸秉筆疑未下，郝隨等以言脅之。敦逸畏禍及己，乃以奏牘上。詔廢后，出居瑤華宮，號華陽教主、玉清妙靜仙師，法名沖真。
↑  Tống sử, quyển 18
↑  《宋史·卷二百四十三·列傳第二·后妃傳下·昭慈孟皇后》: 初，章惇誣宣仁后有廢立計，以后逮事宣仁，惇又陰附劉賢妃，欲請建為后，遂與郝隨構成是獄，天下冤之。敦逸奏言：「中宮之廢，事有所因，情有可察。詔下之日，天為之陰翳，是天不欲廢后也；人為之流涕，是人不欲廢后也。」且言：「嘗覆錄獄事，恐得罪天下後世。」帝曰：「敦逸不可更在言路。」曾布曰：「陛下本以皇城獄出於近習推治，故命敦逸錄問，今乃貶錄問官，何以取信中外？」乃止。帝久亦悔之，曰：「章惇誤我。」
↑  Tục tư trị thông giám, quyển 87
↑  《宋史·卷二百四十三·列傳第二·后妃傳下·昭慈孟皇后》: 元符末，欽聖太后將復后位，適有布衣上書，以后為言者，即命以官；於是詔后還內，號元祐皇后，時劉號元符皇后故也。崇甯初，郝隨諷蔡京再廢后，昌州判官馮澥上書言后不得復。台臣錢遹、石豫、左膚等連章論韓忠彥等信一布衣狂言，復己廢之後，以掠虛美，望斷以大義。蔡京與執政許將、溫益、趙挺之、張商英皆主其說。徽宗從之，詔依紹聖詔旨，復居瑤華宮，加賜希微元通知和妙靜仙師。
↑  《宋史·卷一十九·本紀第十九·徽宗一》: 丁酉，治臣僚議復元祐皇后及謀廢元符皇后者罪，降韓忠彥、曾布官，追貶李清臣為雷州司戶參軍，黃履為祁州團練副使，竄曾肇以下十七人。己亥，籍元祐及元符末宰相文彥博等、侍從蘇軾等、余官秦觀等、內臣張士良等、武臣王獻可等凡百有二十人，禦書刻石端禮門。庚子，以元符末上書人鐘世美以下四十一人為正等，悉加旌擢；范柔中以下五百余人為邪等，降責有差。時世美已卒，詔贈官，仍官其子一人。壬寅，貶曾布為武泰軍節度副使。甲辰，詔：「元符三年、建中靖國元年責降臣僚已經牽復者，其元責告命並繳納尚書省。」冬十月癸亥，蔣之奇罷。戊辰，詔責降宮觀人不得同一州居住。甲戌，以御史錢遹、石豫、左膚及輔臣蔡京、許將、溫益、趙挺之、張商英等言，罷元祐皇后之號，復居瑤華宮。
↑  Tục tư trị thông giám, quyển 91
↑  Kinh đô triều Tống, nay thuộc Khai Phong, Hà Nam, Trung Quốc
↑  Tục tư trị thông giám, quyển 97
↑  《宋史·卷二百四十三·列傳第二·后妃傳下·昭慈孟皇后》: 靖康初，瑤華宮火，徙居延甯宮；又火，出居相國寺前之私第。金人圍汴，欽宗與近臣議再復后，尊為元祐太后。詔未下而京城陷。時六宮有位號者皆北遷，后以廢獨存。
↑  《宋史·卷二百四十三·列傳第二·后妃傳下·昭慈孟皇后》: 張邦昌僭位尊號為宋太后，迎居延福宮，受百官朝。胡舜陟、馬伸又言，政事當取后旨。邦昌乃復上尊號元祐皇后，迎入禁中，垂簾聽政。
↑  Huyện Cự Dã, tỉnh Sơn Đông, Trung Quốc
↑  “Academia Sinica - Chuyển hoán Trung Tây 2000 năm”. Bản gốc lưu trữ ngày 22 tháng 5 năm 2010. Truy cập ngày 6 tháng 6 năm 2015.
↑  Thương Khâu, Hà Nam, Trung Quốc hiện nay
↑  Tục tư trị thông giám, quyển 98
↑  Tống sử, quyển 24
↑  《宋史·卷二百四十三·列傳第二·后妃傳下·昭慈孟皇后》: 后聞康王在濟，遣尚書左右丞馮澥、李回及兄子忠厚持書奉迎。命副都指揮使郭仲荀將所部扈衛，又命禦營前軍統制張俊逆於道。尋降手書，播告天下。王至南京，后遣宗室士㒟及內侍邵成章奉圭寶、乘輿、服禦迎，王即皇帝位，改元，后以是日撤簾，尊后為元祐太后。尚書省言，「元」字犯后祖名，請易以所居宮名，遂稱隆祐太后。
↑  Thiệu Hưng, Chiết Giang, Trung Quốc hiện nay
↑  Tục tư trị thông giám, quyển 104
↑  《宋史·卷二十五·本紀第二十五·高宗二》: 傅等迫帝遜位於皇子魏國公，請隆祐太后垂簾同聽政
↑  《宋史·卷二十五·本紀第二十五·高宗二》: 夏四月戊申朔，太后下詔還政，皇帝復大位。帝還宮，與太后御前殿垂簾，詔尊太后為隆祐皇太后。
↑  《宋史·卷二百四十三·列傳第二·后妃傳下·昭慈孟皇后》: 逾年，傅與劉正彥作亂，請太后聽政。又請立皇子。太后諭之曰：「自蔡京、王黼更祖宗法，童貫起邊事，致國家禍亂。今皇帝無失德，止為黃潛善、汪伯彥所誤，皆已逐矣。」傅等言必立皇太子，太后曰：「今強敵在外，我以婦人抱三歲小兒聽政，將何以令天下？」傅等泣請，太后力拒之。帝聞事急，詔禪位元子，太后垂簾聽政。朱勝非請令臣僚得獨對論機事，仍日引傅黨一人上殿，以釋其疑。太后從之，每見傅等，曲加慰撫，傅等皆喜。韓世忠妻梁氏在傅軍中，勝非以計脫之，太后召見，勉令世忠速來，以清岩陛。梁氏馳入世忠軍，諭太后意。世忠等遂引兵至，逆黨懼。朱勝非等誘以復辟，命王世修草狀進呈。太后喜曰：「吾責塞矣。」再以手劄趣帝還宮，即欲撤簾。帝令勝非請太后一出禦殿，乃命撤簾。是日，上皇太后尊號。
↑  《宋史·卷二十五·本紀第二十五·高宗二》: 入宮禁中，嘗微苦風眩。有宮人自言善符呪，疾良已。太后驚曰：「仁吾豈敢復聞此語耶！」立命出之。太后生辰，置酒宮中，從容謂帝曰：「宣仁太后之賢，古今母后未有其比。昔奸臣肆為謗誣，雖嘗下詔明辨，而國史尚未刪定，豈足傳信？吾意在天之靈，不無望於帝也。」帝聞之悚然。后乃更修《神宗》、《哲宗實錄》，始得其正，而奸臣情狀益著。帝事太后極孝，雖帷帳皆親視；或得時果，必先獻太后，然後敢嘗。宣教郎范燾與忠厚有憾，誣與太后密養欽宗子。帝曰：「朕于太后如母子，安得有此。」即治其罪。紹興五年春，患風疾，帝旦暮不離左右，衣弗解帶者連夕。
↑  《宋史·卷二十六·本紀第二十六·高宗三》: 八月丙寅，丁丑，祔昭慈獻烈皇后神主于溫州太廟。
↑  《宋史·卷二十五·本紀第二十五·高宗二》: 四月，崩於行宮之西殿，年五十九。遺命擇地攢殯，俟軍事寧，歸葬園陵。帝詔曰：「朕以繼體之重，當從重服，凡喪祭用母后臨朝禮。」上尊號曰昭慈獻烈皇太后，推恩外家凡五十人。殯於會稽上皇村，附神主於哲宗室，位在昭懷皇后上。三年，改諡昭慈聖獻。后性節儉謙謹，有司月供千緡而止。幸南昌，斥賣私絹三千匹充費。尋詔文書應奏者避后父名，不許；群臣請上太皇太后號，亦不許。忠厚直顯謨閣，台諫、給舍交章論列，后聞，即令易武，命學士院降詔，戒敕忠厚等不得預聞朝政、通貴近、至私第謁見宰執。以恩澤當得官者近八十員，后未嘗陳請。初，后受冊日，宣仁太后歎曰：「斯人賢淑，惜福薄耳！異日國有事變，必此人當之。」后皆如所云。